ΓΡΑΠΤΗ ΕΡΩΤΗΣΗ E-4035/00

υποβολή: Bart Staes (Verts/ALE) προς την Επιτροπή

(21 Δεκεμβρίου 2000)

Θέμα: Επιτροπή 133

Η Επιτροπή 133 αποτελεί το πραγματικό κέντρο εξουσίας και λήψης αποφάσεων όσον αφορά την εμπορική πολιτική της Ευρωπαϊκής Ένωσης. Η εν λόγω επιτροπή έλκει το όνομά της από το άρθρο 133 της Συνθήκης του Άμστερνταμ, σύμφωνα με το οποίο ορίζεται από το Συμβούλιο ειδική επιτροπή για να επικουρεί την Ευρωπαϊκή Επιτροπή. Η Επιτροπή 133 εξασφαλίζει το σύνδεσμο μεταξύ της Ευρωπαϊκής Επιτροπής και του Συμβουλίου.

Κάθε κράτος μέλος της Ευρωπαϊκής Ένωσης εκπροσωπείται στους κόλπους της Επιτροπής από ένα μόνιμο μέλος και ένα αναπληρωματικό μέλος. Οι εν λόγωπάλληλοι λαμβάνουν σημαντικές αποφάσεις σε διεθνείς εμπορικέςποθέσεις, όπως είναι η διένεξη της μπανάνας, η προμήθεια φαρμάκων στις πτωχές χώρες και η αμερικανική επιβολή φόρου στον ευρωπαϊκό χάλυβα. Το Συμβούλιο διευθετεί τις ενδεχόμενες πολιτικές δυσχέρειες και επιβεβαιώνει τις αποφάσεις της Επιτροπής. Ορισμένες προτάσεις συζητούνται αποκλειστικά και μόνο στους κόλπους της επιτροπής και εγκρίνονται στο σύνολό τους, χωρίς άλλη συζήτηση, από την Coreper (εθνικοίπάλληλοι στην Ευρωπαϊκή Επιτροπή).

1. Κρίνει η Επιτροπή ότι θα πρέπει να εκπονηθεί έκθεση σχετικά με τα έγγραφα και τις συζητήσεις της Επιτροπής 133; Εάν όχι για ποιον λόγο δεν κρίνει η Επιτροπή αναγκαία μια τέτοια έκθεση;

2. Κρίνει η Επιτροπή ότι οι εκθέσεις της Επιτροπής 133 πρέπει να δημοσιεύονται; Εάν όχι για ποιον λόγο δεν κρίνει η Επιτροπή αναγκαία τη δημοσίευση των εν λόγω εκθέσεων;

3. Είναι διατεθειμένη η Επιτροπή να απαιτήσει στο μέλλον την εκπόνηση έκθεσης σχετικά με τα έγγραφα και τις συζητήσεις της Επιτροπής 133; Θα μεριμνήσει επίσης η Επιτροπή ώστε να δημοσιεύονται οι εν λόγω εκθέσεις; Εάν όχι για ποιον λόγο αρνείται η Επιτροπή να απαιτήσει το να αναγνωρισθεί στο κοινό το δικαίωμα ελέγχου επί της διαδικασίας λήψης πολιτικών αποφάσεων από την Επιτροπή 133;

Απάντηση του κ. Lamy εξ ονόματος της Επιτροπής

(1 Φεβρουαρίου 2001)

Το άρθρο 133 (πρώην άρθρο 113) της Συνθήκης της ΕΚ θέτει το πλαίσιο για τη διαμόρφωση και εφαρμογή της εμπορικής πολιτικής στην Κοινότητα. Ο ρόλος της Επιτροπής του άρθρου 133, στον οποίο αναφέρεται το Αξιότιμο Μέλος, είναι να συμβουλεύει την Επιτροπή για τη διενέργεια των εμπορικών διαπραγματεύσεων. Οι συγκεκριμένοι στόχοι της Κοινότητας σε σημαντικά εμπορικά θέματα και σε διαπραγματεύσεις, όπως, για παράδειγμα, ο νέος γύρος εμπορικών διαπραγματεύσεων στον Παγκόσμιο Οργανισμό Εμπορίου (ΠΟΕ) ή οι συζητήσεις για την σύναψη εμπορικής συμφωνίας με τη Mercosur, καθορίζονται στα συμπεράσματα του Συμβουλίου ή στις οδηγίες διαπραγμάτευσης, που κατά συνέπεια κατευθύνουν τις εργασίες της επιτροπής του άρθρου 133. Όσον αφορά το ρόλο της επιτροπής του άρθρου 133 και τη δημοκρατική ευθύνη, η Επιτροπή θα ήθελε να παραπέμψει το Αξιότιμο Μέλος στην απάντηση στην γραπτή ερώτηση P-3674/00 του κ. Schmid(1).

Όσον αφορά την ερώτηση σχετικά με την δυνατότητα εκπόνησης εκθέσεων για τα έγγραφα και τις συζητήσεις της επιτροπής του άρθρου 133, η Επιτροπή θα επιθυμούσε να τονίσει ότι η επιτροπή του άρθρου 133 είναι μια ειδική επιτροπή που ορίζεται από το Συμβούλιο. Επομένως, η απόφαση σχετικά με τις δυνατότητες και τον τρόπο εκπόνησης παρόμοιων εκθέσεων καθώς και με την πρόσβαση σε αυτές, αποτελεί αρμοδιότητα της Γραμματείας του Συμβουλίου.

Πιο συγκεκριμένα, όσον αφορά την πρόσβαση σε έγγραφα που διαβιβάζει η Επιτροπή στην επιτροπή 133, η Επιτροπή, στις 20 Ιανουαρίου 2000, με επιστολή της στον πρόεδρο της επιτροπής βιομηχανίας, εξωτερικού εμπορίου, έρευνας και ενέργειας, συμφώνησε να διαβιβάσει στο Κοινοβούλιο σημαντικό έγγραφο που εστάλη από την Επιτροπή στην επιτροπή του άρθρου 133, καθώς και άλλες σημαντικές εκθέσεις της Επιτροπής. Έγγραφα πιο ευαίσθητου χαρακτήρα διαβιβάζονται ως εμπιστευτικά ή μόνο γιαπηρεσιακή χρήση. Μεγάλος αριθμός εγγράφων, ωστόσο, διαβιβάζονται ως δημόσια έγγραφα και καταχωρούνται στην ιστοσελίδα της Γενικής Διεύθυνσης Εμπορίου.

Στα δημόσια έγγραφα συγκαταλέγεται το σύνολο σχεδόν των προτάσεων της Κοινότητας στον ΠΟΕ, έγγραφα προβληματισμού επί σημαντικών θεμάτων, καθώς και έγγραφα-κλειδιά που αφορούν την κοινοτική στρατηγική για το Νέο Γύρο.

(1) ΕΕ C 163 E της 6.6.2001, σελ. 190.